open-index/open-wikipedia-markdown huggingface dataset:
Златна бубамара на популарноста

**Златна бубамара на популарност**, исто така познато и само како **Златна бубамара** — македонско шоу за награди во областа на популарната култура во Македонија. Организирано е од страна на Радио Буба Мара и се одржува секоја година во Арена Борис Трајковски - Скопје. Од основањето на шоуто во 1997 година, Златна бубамара доделува признанија и награди за најголемите достигнувања на годината во областа на македонската култура и се одликува со награди за повеќе категории, вклучувајќи музика, филмови, спорт, театар и ТВ-емисии. Златна бубамара се емитува на Канал 5 Телевизија и Радио Буба Мара.

23-то издание на шоуто, одржано на стадионот „Борис Трајковски“ во февруари 2020 година, било проследено од 55% од македонското население со кое Златна бубамара претставува едно од најгледаните шоуа во земјата.

## Историја и позадина
Првата церемонија и инаугурација на шоуто се одржала во 1997 година во клубот колосеум од страна на организаторот Ранко Петровиќ.

Златна бубамара се одржува секоја година во Скопје. Презентерите на претставата обично користат сатира за да ја опишат социо-политичката состојба и другите секојдневни настани во земјата. Покрај тоа, настапи од музички уметници и танчери се исто така дел од програмата на шоуто. Првиот водител на Златна бубамара бил познатиот глумец Тони Михајловски. Моментален водител на манифестацијата е Сашко Коцев, веќе долги години. На сцената на Златна бубамара секоја година настапуваат и: Игор Џамбазов, Атанас Атанасовски, Валентин Костадиновски и Ирена Спировска.

## Награди
За време на претставата, се доделуваат награди за најпопуларните дела во повеќе категории поврзани со македонската популарна култура, вклучувајќи достигнувања во музика, филмови, спорт, ТВ-емисии и танц. На последната церемонија, награди беа доделени во следниве категории: 

*Инклузивна танцова претстава
*Најпопуларна детска ТВ емисија
*Песна за век и векови
*Пејачка на годината
*Хит на годината
*Спортски подвиг
*Трајни музички вредности
*Театарска претстава
*Глумец на годината
*Глумица на годината
*Најпопуларна регионална пејачка
*Животно дело во областа на музиката
*Трајни музички вредности во етно музиката
*Меѓународна награда за животно дело
*Концерт
*Животно дело во областа на филмот
*Награда за прва труба
*Најголем интернационален успех
*Амбасадори на македонската култура
*Спортски успех
*Музички Продуцент
*ТВ глумица
*Најпопуларна ТВ Проект
*Трајни музички вредности во рок-музика
*Трајни музички вредности
*Пејач на годината

## Поврзано

* Македонска култура 
* Македонска музика 
* Македонско кино

## Наводи

## Надворешни врски
* 

Категорија:Настани во Македонија
Категорија:Фестивали во Македонија
Изведување пенали (фудбал)

**Изведување пенали** претставува еден од трите методи одобрени од ИФАБ за утврдување на победник во фудбалски натпревар кој завршил нерешено. Овој метод е застапен само за време на нокаут турнири, во кои едната од двете екипи нужно мора да преовлада над другата за да ја мине рундата.

Чинот на изведување на пенали се регулира различно од обичното изведување на пенал, што, наместо тоа, е дел од нормалниот тек на еден натпревар. Изведувањето пенали е регулирано под „Постапки за утврдување на победнички тим на натпревар“ од страна на фудбалските правила.

## Правила

Како што е веќе наведено, изведувањето пенали се користат (скоро исклучиво) во нокаут натпреварите во случај на нерешен резултат: нивното изведување може да следи по продолженија или веднаш по завршувањето на регуларното време од натпреварот (како што се случува, на пример, во Копа Либертадорес од 2005 година). На крајот на 1980-тите, некои првенства во Европа (вклучувајќи ги и првите лиги во Унгарија, Југославија и Норвешка) и аргентинското првенство (во сезона 1988-1989) вклучувале изведување пенали за натпреварите што завршиле нерешено: два бода биле доделени на победничката екипа, а еден на поразениот тим. Експериментот, сепак, наскоро бил напуштена; истата судбина имало и воведувањето на експериментот во МЛС, САД.

За време на изведувањето на пеналите, сите играчи, со исклучок на изведувачот и голманот, мора да останат во кругот на среднината од теренот; голманот кој е тимски колега на изведувачот е позициониран на линијата од шеснаесеттникот, во близина на помошниот судија.

Самата регулатива прецизира дека „пеналите не се дел од натпреварот“ и затоа головите постигнати во оваа серија вообичаено не се додаваат на оние на конечниот резултат на натпреварот, туку се наведени одделно ниту се додаваат во личната статистика на играчите.

Натпреварот одлучен по изведување на пенали се смета за завршен нерешено. Во некои натпреварувања (не признати од УЕФА и ФИФА ​головите што ги постигнал победничкиот тим на пенали се зголемуваат за еден, без оглед на бројот на изведени пенали; овој начин бил присутен во МЛС.

## Поврзано
* Златен гол
* Сребрен гол
* Продолженија

## Наводи

## Надворешни врски
* Penalty Shoot-out Trivia — RSSSF

Категорија:Фудбалски правила
Категорија:Фудбалска терминологија
Вулфзен

**Вулфзен** () — општина во округот Харбург, во сојузната покраина Долна Саксонија, Германија.

## Географија
### Местоположба

Вулфзен се наоѓа околу 30 километри јужно од градот Хамбург.

## Наводи

## Надворешни врски

Категорија:Харбург (округ)
Културно наследство на Македонија во Општина Гази Баба

Ова е **список на објекти прогласени за [[културно наследство на Македонија]]** на подрачјето на Општина Гази Баба според евиденцијата во Регистарот на културно наследство на Управата за заштита на културното наследство на Македонија (УЗКН).
Ландулф Милански

**Ландулф Милански** (, ) бил историчар од Милано во доцниот XI век. Неговиот труд „*Historiae Mediolanensis“* содржи дел од чиста измислица, како и големи неточности. Тој е наречен **Ландулф Постариот** за да се разликува од не-роднината хроничар од Милан, Ландулф Помладиот.

Тој бил оженет свештеник и противник на Грегоријанската реформа и мештанските патарени. Тој отпатувал за Франција да студира: во Орлеан во 1103 година, во Париз да студира со Вилијам од Шампо во 1107-7 и во Лаон.

Неговата хроника започнува во 374 година и завршува во 1083 година. Постои целосен италијански превод на Алесандро Висконти.

## Белешки


## Надворешни врски

* Алесандро Висконти, *La cronaca Milanese di Landolfo seniore sec.* *XI* (Милано, 1928) 
* Детали за „Историја“ (Historia) на Ландулф (на германски јазик) https://www.geschichtsquellen.de/werk/3258 
* Издание во MGH

Категорија:Луѓе од Милано
Патериј

[мини|Саркофаг на Свети Патериј, епископ од Бреша во Коро деле Монаш во Музејот на Санта Џулија во [Бреша]]
**Патериј** (починал 606 г.) бил епископ на Бреша. Тој е познат како составувач, особено за дела од папата Григориј I, за коgo работел како нотар.

Неговата единствена работа што преживеаlo е „*Liber proofoniorum veteris testamenti*“, антологија на библиската екзегеза на Грегориј, наредена според редоследот на библиските пасуси за кои се дискутира. Делото преживува во над 120 целосни или делумни ракописи.

## Белешки

## Наводи
 
* 
* 
* 
* 
 

Категорија:Епископи од 7 век
Категорија:Родени во 6 век
Категорија:Статии со извори на латински (la)
Категорија:Христијански светци од 7 век
Категорија:Починати во 606 година
Кристина Коменчини

**Кристина Коменчини**  (), (, ) е италијанска филмска режисерка, сценарист и романописец.

## Животопис
Таа е една од четирите ќерки на италијанскиот филмски режисер Лујџи Коменчини.

Филмот на Криста Коменчини  од 2005 година, „Sверот во срцето“, снимен според сценариото адаприрано од нејзиниот истоимен романroman роман, бил номиниран за Оскар за најдобар странски филм.

Нејзиниот следен филм * [[Кога ноќта]] * , исто така работен според сценарио од нејзиниот роман објавен во САД со наслов  „Другиот печат“, е предвидено да се натпреварува на конкуренција на 68 -отВенецијански филмски фестивал

## Филмографија
* 1989: * Зоолошка градина *.
* 1993: * Крајот е познат *
* 1996: * Одете таму каде што срцето ве носи *
* 1998: * Свадби *
* 2000 : * Ослободете ја рибата! *
* 2002: *Најубавиот ден во мојот живот *
* 2005: *Мојата десна рака *
* 2005 : * Sверот во срцето *
* 2008: * Црно и бело *
* 2009: * Две игри *
* 2011: * Кога ноќта * 
* 2015: * Латински љубовник  *

## Литературен опус
* * Искинатите страници *, ISBN 978-88-07-84071-5.
* * Семејна страст * ',  ISBN 978-88-07-81362-7
* * Турскиот грб *, , ISBN 978-88-07-81508-9
* * Матриоска *, ISBN 978-88-07-81795-3
* *Sверот во срцето *, ISBN 978-88-07-81853-0
* * Две игри *,  ISBN 978-88-07-84073-9
* * Илузија на доброто *, , ISBN 978-88-07-72155-7
* * Кога ноќта *,, ISBN 978-88-07-88021-6
* * Луси *, ISBN 978-88-07-88401-6
* * Не ја познавате *, ISBN 978-88-07-03088-8
* * Да се ​​биде жив *,  ISBN 9788806230425
* * Сам *, Еинауди,  ISBN 9788806238254

## Награди и номинации
* Оскар за најдобар странски филм 2006 - Номинација за најдобар странски филм за *Sверот во срцето*.
* Сребрени панделки 2002 - Најдобро сценарио за * Најубавиот ден во мојот живот *
* Сребрени панделки 2015 - Специјална сребрена лента за * Латинскиот љубовник*
* Златен глобус 1989 година -  за * Зоолошката градина *
* Златен глобус 1993 - Најдобар филм за * Крајот е познат  *
* Златен глобус 2002 - Најдобро сценарио за  * Најубавиот ден во мојот живот*

## Наводи

## Надворешни врски

* 
* Official Website (Italian)
* Speciale Cristina Comencini  su Locanda Almayer

Категорија:Италијански писатели на 21 век
Категорија:Италијански писатели на 20 век
Категорија:Италијански писателки на 21 век
Категорија:Италијански писателки на 20 век
Марко Крале и Мина од Костур

**Марко Крале и Мина од Костур** (српски: *Марко Краљевиһ и Мина од Костура*) - српска епска (јуначка) песна.

## Содржина
Крале Марко добива три писма: првото од Истанбул во кое царот го повикува во војна против Арапите, второто од Будим во кое кралот го кани да му биде кум на свадбата и третото од Јанко Сибињанин кој го кани да им биде кум на неговите два сина. Марко ја прашува мајка си која покана да ја прифати, а таа го советува да оди во царската војска. На заминување, Марко ја предупредува мајка си да ја заклучуваат портата, плашејќи се од нападот на Мина од Костур со кого порано се скарал. Додека се одмара во еден конак, Марко сонува дека Мина му го ограбил дворецот и дека му ја грабнал невестата. Како дел од царската војска, Марко се бори три години во арапските земји при што се истакнува со своето јунаштво, а тоа предизвикува завист од турските војсководачи. Затоа, спроти Ѓурѓовден, Марко го моли царот да го пушти да го прослави празникот, барајќи придружник да му биде побратимот Алил-ага. Користејќи го неговото отсуство, Арапите ја напаѓаат турската војска нанесувајќи ѝ големи загуби, така што царот го моли Марко веднаш да се врати назад. Тогаш, Марко ја уништува арапската војска, но во борбата се здобива со големи рани. Сепак, раните му зарастуваат, но тогаш тој добива писмо од мајка му, која го известува дека Мина од Костур му го ограбил дворецот и му ја грабнал жената. Марко бара од царот 30 јаничари, преправени како аргати, и нив ги испраќа во Костур, а тој оди во Света Гора, каде се преправа како калуѓер. Кога пристигнува во дворецот на Мина, тој му кажува дека Марко погинал во војната, а тогаш Мина бара од него да го венча со грабнатата Маркова невеста. Марко го венчава Мина, кој му дава подароци, вклучувајќи ја и Марковата р'ѓосана сабја. Тогаш, Марко почнува да игра, му ја сече главата на Мина, а потоа ги повикува јаничарите да го ограбат дворецот на Мина. Потоа, тој си ги зема невестата и богатството и се враќа во Прилеп.

## Наводи

Категорија: Песни за Крале Марко
Категорија: Српски епски песни
Марко Крале и Арапот

**Марко Крале и Арапот** (српски: *Марко Краљевиһ и Арапин*) - српска епска (јуначка) песна. Песната прв ја запишал Вук Караџиќ, кој ја слушнал од ајдукот Тешан Подруговиќ.

## Содржина
Арапот гради кула крај морето, а потоа бара од царот да му ја даде ќерката за жена. Царот испраќа воини против Арапот, но тој ги убива сите. Потоа, Арапот оди во Истанбул и на градот му наметнува давачки во текот на три месеци. Најпосле, тој оди во царскиот дворец и го принудува царот да закажат свадба. Додека Арапот прибира сватови, царицата сонува дека во Прилеп има јунак која ќе го победи Арапот. Царот му праќа писма на Крале Марко, нудејќи му големо богатство, но тој го одбива царот со зборовите дека Арапот е поголем јунак. Меѓутоа, откако царската ќерка му праќа писмо, ветувајќи му големи погодности, Марко заминува во Истанбул каде се сместува во Новиот ан. Една вечар, во близината на градот, тој ја среќава царската ќерка која му ја кажува својата мака, а Марко ѝ ветува дека ќе ја спаси. Арапот пристигнува во Истанбул со 500 сватови и ја зема царската ќерка. Тогаш, Марко ги напаѓа сватовите, а потоа започнува борба со Арапот. Тие се борат четири часа, а Арапот бега во чаршијата, но Марко успева да го убие во последен миг. Потоа, тој ја враќа царската ќерка, а на царот му ја дава главата на Арапот. Царот му дава богати подароци и Марко се враќа дома.

## Наводи

Категорија: Песни за Крале Марко
Категорија: Српски епски песни
ФК Сиднеј

**ФК Сиднеј** е австралиски фудбалски клуб со седиште во Сиднеј, Нов Јужен Велс. Клубот моментално се натпреварува во А-лигата, најсилното фудбалско натпреварување во земјата.

Клубот е основан на 1 ноември 2004 година и во својата кратка историја има освоено четири титули во А-лигата, како и четири првенства во истата лига, еден ФФА Куп и исто така ја освоиле Лигата на шампионите на Океанија, пред Австралија да се пресели во Азиската фудбалска конфедерација.

До пред почетокот на сезоната 2018–2019, својте домашни натпревари ФК Сиднеј ги играл на Алијанц стадионот, кој имал капацитет од 45.500 места и се наоѓал во предградието на Мур Парк. Откако овој стадион бил срушен била започната изградба на нов на истото место која сѐ уште трае, а привремено клубот ги игра својте домашни натпревари на стадионот Џубили Овал. Фудбалерите на ФК Сиднеј најчесто настапуваат во светлосини дресови и темносини шорцеви. 

Низ историјата голем број на фудбалски ѕвезди го носеле дресот на Сиднеј како: Двајт Јорк, Жунињо Паулиста, Џон Алоизи, Брет Емертон, Лукас Нил, Марк Јанко, Алесандро Дел Пјеро и др.

## Играчи
### Моментален состав

### Капитени
*  Марк Руден (2005-2007)
*  Тони Поповиќ (2007-2008)
*  Стив Корика (2008-2010)
*  Тери МекФлин (2010-2013)
*  Алесандро Дел Пјеро (2013-2014)
*  Алекс Броске (2014-2019)
*  Алекс Вилкинсон (2019-*денес*)

## Титули
### А-лига
* **[[А-лига]]** Првенство
:**Победник (4):** 2009–2010, 2016–2017, 2017–2018, 2019–2020
:Вицешампион (3): 2005–2006, 2014–2015, 2018–2019

* **[[А-лига]]** Финале
:**Победник (4):** 2006, 2010, 2017, 2019
:Финалист (1): 2015

### ФФА
* **[[Фудбалски куп на Австралија|ФФА Куп]]**
:**Победник (1):** 2017
:Финалист (2): 2016, 2018

### АФК/ОФК
* **[[ОФК Лига на шампиони]]**
:**Победник (1):** 2005

## Наводи

## Надворешни врски

*Матична страна на клубот


ФК Сиднеј
Категорија:Сиднеј
Дерек Мјулер

**Дерек Александер Мјулер** (, р.  год. во Траралгон, Викторија, Аврстралија) е австралиско-канадски популаритзатор на наука, водител и изумител, кој е најпознат по својот канал на ЈуТјуб, „Веритасиум“. Од 2017 година, Д-р Мјулер се појавува како известувач во серијата „Бил Нај го спасува светот“ на Нетфликс.

## Наводи

Категорија:Австралијци
Категорија:Канаѓани
Категорија:Канаѓани со австралиско потекло
Категорија:Луѓе од Траралгон
Категорија:Луѓе од Лос Анџелес
Категорија:Живи луѓе
Категорија:Физичари
Категорија:Просветители
Категорија:Водители
Категорија:Интернет личности
Категорија:Апсолвенти на Универзитетот „Квинс“
Категорија:Апсолвенти на Сиднејскиот универзитет
Калиште (Гајранци)

**Калиште** — населба од доцноантичко време крај пробиштипското село Гајранци. Во нивата на Т. Тодоров и во околните ниви, оддалечни околу 2 км југозападно од селото, се среќаваат фрагменти од керамички садови. Сопственикот открил два питоса кои и денес ги чува дома.

## Поврзано
*Гајранци; 
*Список на археолошки наоѓалишта во Пробиштипско;

## Наводи

Категорија:Гајранци
Грамада (Горно Барбарево)

**Грамада** — градиште од доцноантичко време крај пробиштипското село Горно Барбарево. На 2,5 км северно од селото, на висок рид (кота 850 м), кој доминира над долината на Крива Река, има остатоци од бедем, наместа зачуван до 0,5 м височина, кој оградувал простор од 200 × 120 м. Бедемот бил ѕидан од камен и варов малтер и е широк 1,5 м. Во внатрешноста на градиштето и околу него се среќаваат фрагменти од керамички садови, питоси и покривни ќерамиди, а биле пронајдени и повеќе монети кои ги откупил Музејот на Македонија од Скопје.

## Поврзано
*Горно Барбарево; 
*Список на археолошки наоѓалишта во Пробиштипско;

## Наводи

Категорија:Горно Барбарево
Трикладенец (Горни Стубол)

**Трикладенец** — населба од доцноантичко време кај пробиштипското село Горни Стубол. На 3 км западно од селото, на тромеѓата помеѓу селата Секулица, Горни Стубол и Горно Барбарево, мештаните изградиле три кладенци, по еден за секое село. Околу нив на прилично голема површина се среќава голем број фрагменти од керамички садови, питоси и покривни ќерамиди. Според кажувањето, биле откривани остатоци од темели на ѕидови и притоа биле најдени повеќе бронзени монети.

## Поврзано
*Горни Стубол; 
*Список на археолошки наоѓалишта во Пробиштипско;

## Наводи

Категорија:Горни Стубол
Италијански фудбалер на годината во Серија А

**Италијански фудбалер на годината во Серија А** () била годишна награда организирана од италијанската асоцијација на фудбалери, која се доделувала за најдобриот италијански фудбалер за кој се сметало дека се претставил најдобро во претходната сезона во Серија А.

Наградата се доделувала за време на манифестацијата Оскар дел калчо. За прв пат наградата била доделена во 1997 година, а последен пат била доделена во 2010 година. Доколку добитникот на оваа награда, бивал избран и за најдобар фудбалер во Серија А, тогаш се бирал и најдобар странски фудбалер во лигата.

Од 2011 година па наваму, се доделува само награда за најдобар фудбалер во Серија А, а наградите за најдобар италијански фудбалер и најдобар странски фудбалер биле укинати.

## Победници

### По играч
* **5 награди**
** Франческо Тоти
* **2 награди**
** Кристијан Виери, Алесандро Дел Пјеро
* **1 награда**
** Роберто Манчини, Алберто Џилардино, Фабио Канаваро, Даниеле Дел Роси, Антонио Ди Натале

### По клуб

### По позиција

Категорија:Поединечни награди во Серија А
Категорија:Оскар дел калчо
Под Селото (Петршино)

**Под Селото** — археолошко наоѓалиште кај пробиштипското село Петршино. Претставува некропола од римското време. На источната околина на селото, покрај патот што води кон реката Киселица, се гледаат повеќе гробни конструкции. Во 1963 година била откриена надгробна стела која се чува во Музејот на Македонија во Скопје.

## Поврзано
*Петршино;
*Список на археолошки наоѓалишта во Пробиштипско.

## Наводи
Жгандово (Пишица)

**Жгандово** — археолошко наоѓалиште кај пробиштипското село Пишица. Претставува населба од доцноантичкото време. На 2 км јужно од селото, во пределот Гранчарица, во нивата на еден жител се среќаваат делови од керамички садови, питоси и градежен материјал.

## Поврзано
*Пишица;
*Список на археолошки наоѓалишта во Пробиштипско.

## Наводи
Долно Градиште (Гризилевци)

**Долно Градиште** — утврдување од доцноантичко време и средниот век кај пробиштипското село Гризилевци.

## Поврзано
*Гризилевци; 
*Список на археолошки наоѓалишта во Пробиштипско;

## Наводи

Категорија:Гризилевци
Градиште (Мородвис)

**Градиште** — археолошко наоѓалиште во кочанското село Мородвис. Претставува утврдена населба од доцноантичкото време и средниот век. Над јужната периферија на денешното село се издига висок и не сосема пристапен рид кој од источната и северната страна е ограничен со суводолица. Западната страна се спушта до Морошка река, а на југ доста стрмно со еден длабок дол ридот е одделен од масивот на Плачковица. Со својата природна поставеност тој доминира над селото и над голем дел од Кочанско Поле. На наоѓалиштето се пронајдени остатоци од бедеми во неколку појаси од кои се највидливи бедемите на највисоките изохипси што веројатно го формираат акрополот. Во тие рамки постои правоаголна цистерна, а веднаш под неа се наоѓа современата црква посветена на Св. Симеон, изградена врз темелите од постара црква. Западно од неа има зарамнето плато каде што во 1980 година археолошки е сондирано и под слојот на уништување заедно со рановизантискиот керамички материјал е откриена и монета од Јустинијан I. По целата површина на градиштето се наоѓаат фрагментирани садови и монети временски вклопени од IV до XII-XIV век. Материјал од VII до X век не е пронајден. Во контекстот на Градиште се наоѓа и рановизантиска некропола што е сместена надвор од бедемите, односно на 50-70 метри северно од десната страна на суводолицата.

## Поврзано

* Гробјани Рид — средновековен објект и некропола;
* Морозвизд — доцноантички и средновековен комплекс на повеќе наоѓалишта;
* Мородвис;
* Список на археолошки наоѓалишта во Кочанско.

## Наводи
Златица (Гризилевци)

**Златица** или **Плавица** — рудник од римско време. На 2 км југозападно од селото Гризилевци, помеѓу реките Плавица и Киселица. Под високиот рид Плавица била откриена рударска јама. На 20 метри од влезот во јамата, откриени биле два профили на кои биле издлабени релјефни претстави. На едната бил претставен античкиот јунак Херакле, а на другата била претставен рудар со чекан и клин.

## Наводи

## Поврзано
*Гризилевци; 
*Список на археолошки наоѓалишта во Пробиштипско;
Градиште (Плешенци)

**Градиште** — археолошко наоѓалиште кај пробиштипското село Плешенци. Претставува утврдена населба од доцноантичкото време.

## Поврзано
*Плешенци;
*Список на археолошки наоѓалишта во Пробиштипско.

## Наводи
Згури (Гризилевци)

**Згури** — населба, рудник и топилница од доцноантичко време кај пробиштипското село Гризилевци. Лежи на 2 км западно од селото, на пространа падина низ која поминува патот Пробиштип-Кратово. На површината се среќаваат остатоци од топена оловна и сребрена руда, а пред околу 30 години биле откриени темели од десетина топилници. Во северниот дел на наоѓалиштето се среќаваат фрагменти од керамички садови, а се забележуваат и остатоци од темели на неколку помали објекти. Биле најдени и монети меѓу кои и една златна, со претстава на Анастасиј. Дел од монетите се чуваат во Музејот на Македонија во Скопје.

## Поврзано
*Гризилевци; 
*Список на археолошки наоѓалишта во Пробиштипско;

## Наводи

Категорија:Гризилевци
Преслап (Гризилевци)

**Преслап** - археолошко наоѓалиште во пробиштипското село Гризилевци. Претставува населба од доцноантичко време.
Во нивите оддалечени 1 км северно од селото, има многу фрагменти од керамички садови - питоси и покривни ќерамиди - тибули. Селаните имаат откопано 2 питоса и еден епиграфски споменик кој се чува во селото.
## Наводи

## Поврзано
*Гризилевци; 
*Список на археолошки наоѓалишта во Пробиштипско.

Категорија:Гризилевци
Во Селото (Трооло)

**Во Селото** — населба од доцноантичко време кај пробиштипското село Трооло. Во средишниот дел на селото, на празниот простор покрај селската продавница и чешмата има голем број фрагменти од керамички садови, питоси и покривни ќерамиди. Видливи се и темели од објекти.

## Поврзано
*Трооло; 
*Список на археолошки наоѓалишта во Пробиштипско;

## Наводи

Категорија:Трооло
Св. Спас (Трооло)

**Св. Спас** — некропола од доцноантичко време кај пробиштипското село Трооло. Околу 500 м источно од селото е откриена некропола со гробови од камени плочи, со насоченост исток-запад. На површината се среќаваат фрагменти од керамички садови и питоси.

## Поврзано
*Трооло; 
*Список на археолошки наоѓалишта во Пробиштипско;

## Наводи

Категорија:Трооло
Манастир (Добрево)

**Манастир** - некропола од доцноантичкото време. Се наоѓа на северниот раб од селото Добрево, во близина на управната зграда на рудниците.

Во време на проширувањето на патот, биле откриени околу 10 антички гробаови.
Според исказите, во гробовите имало ќерамички садови и монети.
Во селото Добрево постои стара рударска традиција која потекнува од римско време, поврзана со ископувањето и експлоатацијата на сребрената и оловна руда.

## Поврзано
*Добрево; 
*Список на археолошки наоѓалишта во Пробиштипско;

## Наводи

Категорија:Добрево
Пешула (Добрево)

**Пешула** - градиште од доцноантичкото време. На 1 километар северно од селото Добрево има висок рид што се издига од левата страна на Добревски Дол. На неговиот врв кој е зарамнето плато со простор од 100 × 1000 м зачувани се делови од темели на бедем граден од кршен камен и варов малтер. Во просторот на некогашната тврдина се среќаваат фрагменти од керамика, садови, питоси, покривни ќерамиди - тибули а биле пронајдени и монети од VI век н.е.

## Поврзано
*Добрево; 
*Список на археолошки наоѓалишта во Пробиштипско;

## Наводи
Долна Марена (Злетово)

**Долна Марена** - населба од доцноантичко време. На 3 километри северноисточно од селото Злетово, во долината на Злетовска Река, на мала површина, се среќаваат фрагменти од ќерамички садови, питоси и градежен материјал. Пронајдени се монети од Јустинијан I .

## Поврзано
*Злетово; 
*Список на археолошки наоѓалишта во Пробиштипско.
## Наводи

Категорија:Злетово
Сува Долина (Злетово)

**Сува Долина** -  наоди од палеолитско време. Кај мостот на Злетовска Река, преку кој минува патот Пробиштип-Злетово, во 1980 година се пронајдени  различни петрографски материјали. Меѓу нив преовладуваат црвеникаво-сиви јадра од кремен и јадра од силицизирани боксити. Археологот Р. Гравски издвоил три артефакти (два од јаспис и еден од силицизиран боксит), врз основа на начинот на обработката, формата и големината типолошки ги определил како орудија од фазите на мустериен и ашел на помладиот палеолит.

## Поврзано
*Злетово; 
*Список на археолошки наоѓалишта во Пробиштипско.

## Наводи

Категорија:Злетово
Туралевци (Злетово)

**Туралевци** -  утврдена населба и некропола од доцноантичко време. Доцноантички викус на околу 1 км југоисточно од селото, во сливот на Рударска Река. Просторот бил опкружен со бедеми кои зафаќле површина од околу 2.5 хектари. По површината се гледаат остатоци од доцноантички градежен материјал, фрагменти од керамика, питоси и монети. Според материјалот може да се датира од III - IV век.

## Поврзано
*Злетово; 
*Список на археолошки наоѓалишта во Пробиштипско.

## Наводи
Пешник (Древено)

**Пешник** — населба од доцноантичко време. На 2 километри северно од селото Древено, на една мала височинка со зарамнето плато, со површина од 150 на 200 метри, се забележуваат фрагменти од керамички садови, питоси и градежен материјал, а најдени се и монети  век.

## Наводи

Категорија:Древено
Баочар (Злетово)

**Баочар** — утврдување од римско и доцноантичко време.

## Наводи

Категорија:Злетово
Преслап (Стрмош)

**Преслап** — археолошко наоѓалиште кај пробиштипското село Стрмош. Претставува старохристијанска црква. На 3 км источно од селото, кај утоката на реката Киселица и Дупка Река се зачувани темели од старохристијанска црква, а околу неа градежен материјал.

## Поврзано
*Стрмош;
*Список на археолошки наоѓалишта во Пробиштипско.

## Наводи
Грамадиште (Куково)

**Грамадиште** — населба и некропола од доцноантичко време. На еден мал простор во селските ниви, оддалечени 1 километар северно од селото Куково, се наоѓаат остатоци од градежен материјал и фрагменти од питоси. На северниот крај на наоѓалиштето се пронајдени неколку гробови со конструкции од камени плочи.

## Поврзано
* Мошевица — населба од доцноантичко време

## Наводи

Категорија:Куково
Селиште (Трипатанци)

**Селиште** — археолошко наоѓалиште кај пробиштипското село Трипатанци. Претставува средновековна населба. На 1,5 км јужно од селото, на левиот брег на Злетовска Река, на една ниска тераса има видливи темели од повеќе помали градби, а на површината се забележува мал број покривни ќерамиди.

## Поврзано
*Трипатанци;
*Список на археолошки наоѓалишта во Пробиштипско.

## Наводи
Мошевица (Куково)

**Мошевица** — населба од доцноантичко време. Се наоѓа на 2 километри северно од селото Куково, на патот за селото Пуздерци. Во нивите на К. Јанев и С. Арсов се откопани неколку питоси, а на површината се забележуваат фрагменти од керамички садови и  градежен материјал.

## Поврзано
* Грамадиште — населба и некропола од доцноантичко време

## Наводи

Категорија:Куково
Градиште (Лесново)

**Градиште** — градиште од доцноантичко време. Во планинскиот предел Коњарево, оддалечен 4 километри северно од селото Лесново, на еден зарамнет простор се наоѓаат остатоци од утврдување со приближни димензии од 110 на 100 метри. Всушност, зачувани се темелите од бедемот чија дебелина изнесува 1,5 метри, кои се градени од кршен камен и варов малтер. Во внатрешниот простор на градиштето се забележуваат остатоци од повеќе објекти, а на површината има голем број фрагменти од керамички садови, питоси и покривни ќерамиди. Најдени се и повеќе бронзени монети, од кои неколку се чуваат во штипскиот музеј.

## Наводи

Категорија:Лесново
Во Селото (Ратавица)

**Во Селото** — археолошко наоѓалиште кај пробиштипското село Ратавица. Претставува неолитска населба. На источната околина на селото, до продавницата што се наоѓа на десниот брег на Злетовска Река, се откриени делови од керамички садови, главно со сива боја.

## Поврзано
*Градиште — опидум од доцноантичкото време;
*Долно Градиште — некропола од доцноантичкото време;
*Ратавица;
*Список на археолошки наоѓалишта во Пробиштипско.

## Наводи
Градиште (Ратавица)

**Градиште** — археолошко наоѓалиште кај пробиштипското село Ратавица. Претставува доцноантички опидум. На 1 км источно од селото, на висок рид со доминантна местоположба и зарамнето плато се гледаат темели од одбранбен темел. На јужната падина се најдени делови од капитали, столбови и друго. Најдени се и монети од VI век.

## Поврзано
*Во Селото — населба од неолитот;
*Долно Градиште — некропола од доцноантичкото време;
*Ратавица;
*Список на археолошки наоѓалишта во Пробиштипско.

## Наводи
Долно Градиште (Ратавица)

**Градиште** — археолошко наоѓалиште кај пробиштипското село Ратавица. Претставува доцноантичка некропола. На северозападната страна на високиот рид Драчко Ридиште се издига ниска чука во чие подножје, на левиот брег на Злетовска Река, при изградбата на браната за водоснабдување на Пробиштип и рудниците на Злетово е откриена некропола. Гробовите биле градени од камени плочи. Според кажувањето, на неколку плочи имало натписи со латински букви и релјефи. Плочите не се зачувани.

## Поврзано
*Во Селото — населба од неолитот;
*Градиште — опидум од доцноантичкото време;
*Ратавица;
*Список на археолошки наоѓалишта во Пробиштипско.

## Наводи
Еспресо

**Еспресо** () — вид пијалак од кафе со италијанско потекло. Се добива со поминување на вода под голем притисок низ мелено, иситнето кафе. Еспресото главно е погусто од кафето кое се прави со други методи, има поголема концентрација на суспендирани и растворени цврсти материи, а на врвот има „крем“ (пена со кремаста конзистенција).

## Историја
Кафето еспресо било развиено во Милано (Италија) на почетокот на 20 век. Сè до 1940-тите било подготвувано само со помош на водена пареа.

## Особини
Еспресото се разликува од обиченото кафе по „густината“, концентрацијата на растворни цврсти материи и количина која се служи (25-30 мл). Хемискиот состав е комплексен и дел од материите се распаѓа со оксидација или со ладење. Како резултат од начинот на подготовка, вкусот и хемиските состојки на обичното кафе се концентрирани во мала количина течност. Тоа овозможува еспресото да се користи како основа за други пијалаци: кафе лате, капучино, макијато и кафе мока.

## Поврзано
* Кофеин
* Макијато
* Кафе лате
* Капучино
* Кафе мока
* Еспресино

## Наводи

## Литература

*
*
*
* 
*
* 
*
*
*
*Schomer, David C. *Espresso Coffee: Professional Techniques*. 1996.

## Надворешни врски

* Osnovne činjenice o espresu (''Travel magazin'', 15 јуни  2015)
* Detaljnije informacije o espresu (''Siti magazin'', 6 ноември  2015)
* O skupoći espresa (''Srbija danas'', 14 декември  2014)

Категорија:Кафе
Категорија:Италијански зборови
Категорија:Зборови што ги нема во ТРМЈ
Западно Каванго

**Западно Каванго** (*Kavango West*) е еден од четиринасетте региони во Намибија. Административен центар на регионот е Нкуренкуру. Овој регион бил создаден во 2013 година, со поделбата на поранешниот регион Каванго на два дела: Источно Каванго и Западно Каванго.

## Географија
На север регионот се граничи со Ангола, поточно со покраината Куандо Кубанго. Источно се граничи со регионот Источно Каванго, јужно со Очозондјупа, западно со Ошикото и северозападно со Охангвена.

Овој регион, за разлика од голем дел од Намибија, е релативно повлажен и има пообилни врнежни во текот на годината. Поради тоа, регионот е погоден за развој на земјоделието, стопанисување со шуми и слични активности.

## Административна поделба
Регионот  е поделен на осум административни единици:
* Капако
* Манкумпи
* Мпунгу
* Мусесе
* Нкамангоро
* Нкункуни
* Нкуренкуру
* Тондоро

## Население
Регионот не е подеднакво населен. Внатрешноста на регионот е слабо населена, а северниот дел покрај реката Каванго има висока стапка на населеност.

## Наводи

## Надворешни врски

*Контакт-информации за Западно Каванго 
* Вести за Западно Каванго  на националниот сервис.

Категорија:Западно Каванго
Категорија:Држави и територии настанати во 2013 година
Источно Каванго

**Источно Каванго** (*Kavango East*) е еден од четиринасетте региони во Намибија. Административен центар на регионот е Рунду. Овој регион е создаден во 2013 година, кога се поделил поранешниот регион Каванго на два дела: Источно Каванго и Западно Каванго.

## Географија
Како и Западно Каванго, така и овој регион е доста повлажен за разлика од останатите региони во Намибија со пообилни врнежи во теков на годината. Поради тоа, регионот има потенцијал за развој на земјоделството и стопанисувањето со шуми.

Во рамките на регионот влегува во состав и западната половина на појасот Каприви (остатокот е во склоп на регионот Замбези). На север Источно Каванго граничи со Ангола, на југ и јуозапад со Боцвана. На исток граничи со регионот Замбези, на југозапад со Очозондјупа и на запад со Западно Каванго.

## Административна поделба
Регионот е поделен на шест административни единици:
* Машаре
* Мукве
* Ндијона
* Ндонга Линена
* Рурално Рунду
* Урбано Рунду

## Наводи

## Надворешни врски

* Контакт-информации за Источно Каванго 
* Административна поделба на Источно Каванго 

Категорија:Источно Каванго
Категорија:Држави и територии настанати во 2013 година
Хардап

**Хардап** (Hardap) е еден од четиринаесетте региони во Намибија. Административен центар на регионот е Мариентал. Во регионот се наоѓа вештачкото езеро Хардап.

## Географија
Регионот се наоѓа во централниот дел на Намибија, и се протега од Атлантскиот Океан па сè до границата со Боцвана и ЈАР.  На северозапад се граничи со Еронго, на север со Комас, североисточно со Омахеке и јужно со Карас.

## Административна поделба

Регионот е составен од осум административни единици:
* Гибеон
* Рурално Мариентал
* Урбано Мариентал
* Рурален Рохобот
* Истичен урбан Рехобот
* Западен урбан Рехобот
* Аранос (создадена во 2013)
* Давеб (создадена во 2013)

## Инфраструктура
Хардап има 55 училишта со околу 21.886 ученици. Регионот има добра инфраструктура со добро развиена патна мрежа.

## Наводи

## Литература
* 

## Надворешни врски

* Контакт-информации за Хардап 

Категорија:Хардап
Омахеке

**Омахеке**  (*Omaheke*) е еден од четиринаесетте региони на Намибија. Административен центар на регионот е Гобабис. Регионот се наоѓа во источна Намибија и ја зафаќа пустината Калахари, односно намибискиот дел на пустината. Името потекнува од херерскиот и значи „песочен велд“.

## Административна поделба
Регионот е составен од седум административни единици: Херероланд (апертхајдскиот бантуленд) е дел од овој регион.
* Аминиус
* Епукиро
* Гобабис
* Калахари
* Очинене
* Очомбинде
* Стајнхаузен

## Инфраструктура
Економски, административен и културен центар на регионот е Гобабис. Градот има добра поврзаност со Виндхук, преку патишта и железница.  Сите населени места во регионот се поврзани со Гобабис. Има добра инсфраструктура, како на пример полициски департман, две болници, клиника, образовни институции и сличо.

## Демографија
Населението е претежно сточарско. Во регионот има 42 училишта со 18.365 ученици.

Невработеноста во регионот за 2012 година била 34.1%.

Според пописот од 2011, 43% од населението зборувале херерски јазик, 30% намански јазик и 8% африканс.

## Наводи

## Надворешни врски

* Омахеке на InfoNamibia.

Категорија:Омахеке
Категорија:Држави и територии настанати во 1992 година
Пролог (збирка поезија)

**„Пролог“** - поетска збирка на македонскиот поет Наум Целакоски од 1998 година. Книгата е објавена како самостојно издание, не е каталогизирана и ја нема меѓународната ознака ISBN. Книгата има 76 страници и е испечатена во печатницата „Графотехна“ во Кичево.

## Содржина
мини|Корицата на „Пролог“, издание на авторот од 1998 година.
Збирката содржи 30 песни, поделени во пет циклуси:
* Послушај како чука срцето на свети Наум
** Слово за Русална среда
** Алелуја за свети Климент
** Ајде зајди јасно сонце
** Под Марковите кули во Прилеп
** Панаѓур
** Новата 1991 година
** Те чекаме пак да ни се вратиш
** Моето кученце Ами
** Како да го загледав мојот ближен
** Ралука
** Виолина
** Послушај како чука срцето на свети Наум
* Празник над празниците
** Спроти Благоец
** Вртолум
** Духовден
** Божик
* Војводска прокоба
** Славка Пушкарова
** Малесија
** Гумно
** Дејан војвода
* Јабанџискиот гроб во Мешеишта - печалбарски
** Ве гледав како заминувате на печалба во Австралија
** Поле со жито
** Последното момче од Мраморец
** Јабанџискиот гроб во Мешеишта
** Врба (Тага, Печалбар, Мајка ми)
** Кула (Мајстор Маноил, Самуил, Клетва)
* Каменот што се тркала по удолнина
** Боринка што пламнува и гасне
** Повеќе никогаш не ќе можам да се искачам на Икона
** Каменот што се тркала по удолнина
** Маките да ми ги напишете на гробот мој

## Наводи

Категорија:Дела на Наум Целакоски
Категорија:Македонски стихозбирки
Категорија:Книги од 1998 година
Страде Бјанке 2020

**Страде Бјанке 2020** — 14. издание на велосипедската еднодневна трка Страде Бјанке, која се одржила на 1 август како шести настан во сезоната на Светската турнеја. Трката првично била закажана да се одржи на 7 март 2020 година, но била одложена на 1 август 2020 година поради пандемијата предизвикана од коронавирусот.

Откако завршил трет на претходните две изданија на трката, Белгиецот Ваут ван Ерт од  ја освоил трката за помалку од пет часа откако се одвоил на 13 километри до целта.

## Екипи

Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. На нејзе учествувале осумнаесет од деветнаесетте екипи, а дополнително биле поканети шест професионални континентални екипи со што се заокружила главната група од 25 екипи.

Сите, освен две екипи, настапиле со седум возачи;  и  настапиле со шест возачи. Од вкупно 166 возачи што ја започнале трката, само 42 завршиле, додека уште 8 возачи завршиле над временската граница.

## Поредок
### Завршен пласман

## Список на учесници

## Наводи

## Надворешни врски
*  
* 
* 

Категорија:Страде Бјанке
Категорија:Светска турнеја на UCI 2020
Категорија:Италија во 2020 година
Улица (филм од 1923)

**Улица** (германски: *Die Straße*) — германски филм од 1923 година, во режија на Карл Груне, кој е коававтор и на сценариото. Главните улоги ги играат: Еуген Клепфер, Луси Хефлих, Антон Едхофер, Ауд Егеде-Нисен, Макс Шрек, Леонард Хаскел и Саша. 

## Синопсис
Еден граѓанин (го игра Клепфер) се досадува во својот дом, гледајќи сенки на таванот. Потоа, погледнува низ прозорецот на улицата и наместо стварноста има илузии. Тоа го наведува да излезе на улицата каде среќава проститутката Дирне (ја игра Егеде-Нисен), која му се жали дека ги изгубила парите. Тој ја следи проститутката и тие влегуваат во ноќен клуб каде им се приклучуваат нејзините соработници, како и еден гостин (го игра Хаскел) во барот. Истовремено, еден слеп старец (го игра Шрек) го губи внучето (го игра Саша) на улица, но детето го зема полицаец и го носи во полициската станица, а подоцна, полицијата го враќа дома, додека еден минувач му помага на слепецот да се врати. Граѓанинот е љубоморен на проститутката, која флертува со гостинот, па почнува тепачка со него. Тогаш, нејзините соработници го канат гостинот на партија карти, а набргу им се придружуваат проститутката и граѓанинот. Тој ги губи сите пари и го вложува и прстенот, но потоа го служи среќата и заработува многу пари и го напушта барот. Проститутката заминува со гостинот од барот во својата куќа, но истовремено го повикува и граѓанинот, внесувајќи го во соседната соба. Тогаш доаѓаат нејзините соработници при што макрото (го игра Едхофер) го убива гостинот од барот, а потоа проститутката и нејзините двајца соработници бегаат. Меѓутоа, од пукотницата се будат малото дете и слепецот, а детето истрчува надвор и ја повикува полицијата која го затекнува граѓанинот на местото на убиството и го апси. Истовремено, проститутката оди во полициската станица и го пријавуав убиството, обвинувајќи го граѓанинот така што него го затвораат. Во станицата пристигнува и макрото, кој тврди дека цел ден не бил дома, но неговото дете го предава. Во меѓувреме, граѓанинот сака да се обеси во ќелијата, но токму тогаш го ослободуваат, а ги притвораат тројцата виновници. Утредента, граѓанинот се враќа дома кај својата верна сопруга.

## Наводи

Категорија:Германски филмови
Категорија:Црно-бели филмови
Категорија:Неми филмови
Категорија:Филмови од 1923 година
Категорија:Филмови на Карл Груне
Категорија:Филмови со Еуген Клепфер
Категорија:Филмови со Луси Хефлих
Категорија:Филмови со Антон Едхофер
Категорија:Филмови со Ауд Егеде-Нисен
Категорија:Филмови со Макс Шрек
Категорија:Филмови со Леонард Хаскел
Категорија:Филмови со Милена Вукотиќ
Категорија:Улични филмови
Куќа на славните на италијанскиот фудбал

**Куќата на славните на италијанскиот фудбал** претставува иницијатива со постојан карактер, промовирана од страна на италијанската фудбалска федерација (ФИГК) и фондацијата *[[Museo del Calcio]]*. Основана е во 2011 година и сместена во Коверчано.

Куќата на славните има за цел да ги собере наследството, историјата, културата и вредностите на италијанскиот фудбал. Секоја година се додаваат нови играчи, тренери и спортски директори, во категориите *Италијански играч*, *Италијански тренер*, *Италијански ветеран*, *Странски играч*, *Италијански судија*, *Италијански извршен директор* и исто така се доделуваат *Признанија за меморија*. Во 2014 година, е додадена категоријата *Женски фудбал*, потоа преименувана во *Италијанска фудбалерка*, а во 2018 година била уведена наградата за фер-плеј, именувана во спомен на Давиде Астори, како и специјална награда.

## Вклучувања по години

## Наводи

## Останати проекти

## Надворешни врски
*Куќата на славните на figc.it
Последниот човек (филм од 1924)

мини|Емил Јанингс во Последниот човек (1924)
**Последниот човек** (германски: *Der letzte Mann*) - германски филм од 1924 година, во режија на Фридрих Вилхелм Мурнау според сценариото на Карл Мајер. Главните улоги ги толкуваат: Емил Јанингс, Мали Делшафт, Макс Хилер, Емили Курц, Ханс Унтеркирхер, Георг Џон итн. Во САД, филмот се прикажувал со насловот „Последното смеење“ (*The Last Laugh*).

## Синопсис
Стариот портир (го игра Јанингс) на хотелот „Атлантик“ ја извршува својата работа со голема посветеност и се гордее со униформата. Сепак, тој веќе почнува да го чувствува товарот на староста, а неговата физичка слабост ја забележува и менаџерот на хотелот (го игра Унтеркирхер), кој одлучува да вработи нов портир, а стариот го преместува на ново работно место - чистач во тоалетот. Стариот портир е засрамен и понижен и ја краде портирската униформа, со намера да ја прикрие вистината од домашните и соседите. Меѓутоа, неговата измама е откриена и него го исмеваат сите соседи, а неговото семејство го отфрла. Засрамен, тој ја враќа униформата и оди да преспие во хотелскиот тоалет, а чуварот (го игра Јон) е единствениот човек кој има разбирање за него.

Во епилогот на филмот се прикажува дека стариот портир доживеал среќна судбина: еден ексцентричен мексикански милионер, кој умрел во хотелскиот тоалет, му го оставил своето богатстсво на стариот портир. Сега, стариот портир ужива во своето богатстсво така што во хотелскиот ресторан порачува скапи јадења, а друштво му прави поранешниот хотелски чувар. По оброкот, тој оди во тоалетот, каде повторно работи стар човек, и на чистачот му дава многу пари. Кога го напушта хотелот, на излезот е построен целиот хотелски персонал, а стариот портир на сите вработени им дава пари. Најпосле, тој и чуварот се качуваат во кочија, а тогаш се појавува еден питач. Стариот портир е дарежлив и кон него, го поканува во кочијата и му дава пари.

## Наводи

Категорија:Германски филмови
Категорија:Филмови од 1924 година
Категорија:Филмови на Фридрих Вилхелм Мурнау
Категорија:Црно-бели филмови
Категорија:Неми филмови
Категорија:Филмови со Макс Хилер
Категорија:Филмови со Емили Курц
Категорија:Филмови со Емил Јанингс
Категорија:Филмови со Мали Делшафт
Категорија:Филмови со Ханс Унтеркирхер
Категорија:Филмови со Георг Џон
Категорија:Филмови чие дејствие се одвива во Германија
Категорија:Филмови од 1925 година
Барица (Орман)

**Барица** — археолошко наоѓалиште во атарот на скопското село Орман, Македонија.

Претставува населба од неолитското време, сместена на левиот брег на реката Лепенец. Наодите се среќаваат на две тераси крај дрвениот мост во облик на фрагменти од керамички садови, камени и кремени орудија и куќен лепеж.

## Поврзано
* „Стенковец“ — аеродром во непосредна близина на наоѓалиштето;
* Брес — населба од средниот век;
* Коњушница — населба од железното и раноантичкото време, некропола со мавзолеј од доцноантичкото време и старохристијанска базилика;
* Манастириште — црква и некропола од средниот век;
* Св. 40 Маченици — некропола од доцноантичкото време;
* Орман; и
* Список на археолошки наоѓалишта во Скопско.

## Наводи

Категорија:Орман (Скопско)
Компаративен падеж

**Компаративен падеж** () – падеж кој се користи во некои јазици како што се марискиот и чеченскиот јазик за да означи сличност со нешто.

Не треба да се меша со компаративот, многу пошироко користена парадигма за означување особина или својство на придавки и прилози изразени во поголема мера во одноc на тоа со кое се споредува.

Во марискиот јзаик, компаративниот падеж се означува со наставката „–ла“. На пример, ако нешто има вкус на риба (кол), обликот на компаративниот падеж ќе биде „колла“. Исто така се користи во однос на јазици за означување на јазикот кој некое лице го зборува, пишува или разбира. Во овој случај акцентирањето малку се разликува од стандардниот случај. Вообичаено, наставката не е нагласена. Кога пак се користи за јазици, таа е нагласена.

На чеченски јазик, се означува со наставката „-l'“. На пример, *sha* е 'мраз', *shiila* е 'ладно', па *shal shiila* е 'ладно како мраз'.

## Поврзано
* Падеж
* Екватив

## Наводи
* Зорина, З. Г., Г. С. Крылова, and Э. С. Якимова. Марийский язык для всех, ч. 1. Йошкар-Ола: Марийское книжное издательство, 1990;

Категорија:Падежи
Екватив

**Екватив** – падеж кој изворно изразувал стандард за споредба на еднакви вредности („толку… колку …“). Еквативниот падеж бил се користел само во неколку јазици во текот на историјата. Бил користен во сумерски јазиксумерскиот јазик, каде исто така имал семантички функци на есивесивен падеж („во својство на …“) и падеж на сличност („како…“).

Во сумерскиот јазик, еквативот бил формиран со додавање на наставката „-gin7“ на крајот од именската реченица. Во неговата функција на сличност:

:*lugal*, „крал“; *lugal-gin*7, „како крал“:
:*nitah-kalaga*; „моќен човек“; *nitah-kalaga-gin*7, „како моќен човек“

Во осетскиот јазик се формира со наставката „-ау“:
:*фӕт*, „стрела“; *фӕтау*, „како стрела“

Исто така се среќава во халачкиот јазик и јужмноамериканските јазици како кечуанските, ајмаранските, уро и чолонскиот јазик.

Велшкиот јазик, пак нема еквативен падеж на именките, туку има еквативен степен на придавките, претставен со наставката *-ed*: на пример, „*hyned*“ (*â* ...), со значење „стар како“.

Сиреникскиот јазик имал еквативен (или компаративен) падеж за опишување на сличности меѓу именки.

## Поврзано
*Падеж
*Компаративен падеж

## Наводи

## Надворешни врски
*SIL definition of equative case 

Категорија:Падежи
Категорија:Зборови што ги нема во ТРМЈ
Апсолутив

**Апсолутивниот случај** ( скратено  ) е случај на именки на ергитивно-апсолутните јазици што генерално би биле предмет на интразитивни глаголи или предмети на преодни глаголи во преводните еквиваленти на номинативно-акузативни јазици како што е англискиот .  

## На ерзативно-апсолутни јазици

## Наводи
Категорија:Сите статии без извори
Категорија:Падежи
Категорија:Зборови што ги нема во ТРМЈ